****

**OBČINA KIDRIČEVO**

Občinski svet

Kopališka ul. 14

2325 Kidričevo

Štev. 032-1/2018

Dne 9.6.2021

Odgovori na podana vprašanja in pobude članov občinskega sveta na 18. redni seji.

**Gospa Silva Orovič Serdinšek** je predlagala, da se čimprej pristopi k sanacije ceste v »Žabji ulici« v Lovrencu na Dr. polju, katera je bila prekopala ob položitvi optike. Predlaga, da se izvajalcu postavi rok sanacije cestišča en mesec.

**Odgovor:** Obljubljeno s strani izvajalca je sanacija do 11.6.2021.

**Gospod Stanislav Lampič** je vprašal, zakaj so v mesecu aprilu s strani Čisto mesto Ptuj prejeli položnice za odvoz komunalnih odpadkov po višji ceni, kot jo je sprejel občinski svet.

**Odgovor:** Cena na enoto se ni spremenila, saj jo mora potrdit tudi občinski svet. Skupna cena odvoza je odvisna od količine odpadkov. Količine lahko spremljate na: <https://cistomesto.si/ceniki/>

**Gospa Zdenka Holc** je predlagala, da se v Kungoti pri Ptuju čimprej pristopi k ureditvi pločnikov v smeri Brunšvika. Krajevni odbor Kungota pri Ptuju bo v kratkem sklical sejo krajevnega odbora na katerega bosta povabljena tudi gospod župan in direktor občinske uprave in prosi, da se seje udeležita.

**Odgovor:** Za pločnik je izdelana projektna naloga, ki jo mora še potrdit Direkcija za infrastrukturo. Vzporedno tečejo pogovori s projektantov, da pripravi ustrezno dokumentacijo za izvedbo.

**Gospod Milan Fideršek**, je vprašal ali se je v Zbirnem centru Kidričevo že kaj rešilo glede problematike odlaganja folije od kmetijstva.

Kot drugo je predlagal, da bi se cesta od Šikol do Frasa, čimprej uredila, kot je bilo obljubljeno.

**Odgovor**: G. Anton Medved je v pogovorih s predstavniki Čistega mesta in bo verjetno na sami seji podana informacija kakšne so možnosti prevzemanja kmetijske folije.

**Gospod Anton Medved** se je prav tko navezal na drugi predlog gospoda Fiderška. Cesta je uničena in bi jo bilo potrebo zgradirati in urediti, da bo v voznem stanju.

**Odgovor:** Odsek je v planu v letošnjem letu.

**Gospod Boris Kmetec** je vprašal zakaj se radar v Apačah postavlja 30 m od cestne odmere. Pred oviro se avtomobili tako ustavijo in ne morejo razviti hitrosti.

**Odgovor:** V zadnjem merjenju je bil postavljen radar v razdalji 450m od ovire. Na tej razdalji so bile zaznane prekoračitve hitrosti.

 Občinska uprava